Af New Yorks kaotiske gader opstår en hær af visionære gangstere.
Ondskabsfulde mordere og kriminelle genier -
- der er fast besluttede på at skabe deres egen amerikanske drøm.
Lucky Luciano, Meyer Lansky, Bugsy Siegel, Vito Genovese -
- og Frank Costello danner alliancer -
- og revolutionerer underverdenen.
De går klædt i 250-dollar jakkesæt og bærer diamantringe.
De skal ikke stå tidligt op. De behøver ikke at stemple ind.
Gennem 50 år går disse ambitiøse, unge immigranter sammen -
- og skaber den amerikanske mafia.
De tjener millioner, dræber tusinder -
- og ændrer kriminalitetens ansigt for altid.
Deres magt strækker sig over to kontinenter -
- påvirker verdenskrige -
- og skaber imperier.
Ingen har rigtig beskrevet mafiaens greb om USA.
Deres institutionaliserede fangarme var uden lige.
Fuldstændig ulovligt, amoralsk og rædsomt, men også genialt.
Få det gjort. Nu.
- I efteråret 1931 ... - Godt at se dig, Lucky.
... samler Charles "Lucky" Luciano USA's mægtigste gangstere -
- på et hotel i Chicago -
- til et møde, der vil forandre alt.
Blodsudgydelsen og hævnaktionerne på gaderne må høre op.
Godt nok er vi forbrydere, men vi er ikke barbarer.
Vores forretninger skal køres som en forretning.
Vi må organisere vore familier, som vi har gjort på Sicilien.
Capoer, soldater og consiglieres -
- rapporterer til familiens overhoved.
Men der kommer ikke til at være nogen boss over alle bosser.
I stedet får vi en kommission -
- bestående af de fem New York-familiers overhoveder.
De har det sidste ord, selv når det gælder liv og død.
For fred og fortjeneste.
Med et enkelt træk skaber Luciano -
- USA's mægtigste mafiasyndikat nogensinde.
Han forener tusindvis af hensynsløse forbrydere i hele landet -
- og skaber ro i en virksomhed, der omsætter for mange millioner dollar.
Det er den moderne amerikanske mafias fødsel.
Men det hele begyndte mere end to årtier tidligere.
I 1906 vælter næsten 900.000 immigranter ind i New York.
Blandt dem er den 9-årige sicilianer Charles Luciano.
Luciano og hans familie ankommer med et håb om et bedre liv.
Men det, de finder, er slet ikke, hvad de forventede.
Der bor over fire millioner mennesker i New York -
- i skarpt adskilte kvarterer.
De fleste forsørger sig på ærlig vis, men andre tyr til kriminalitet.
I alle kvarterer, både jødiske, irske og italienske, var der gangstere.
De stjal fra deres eget folk. De afpressede butiksindehavere.
Nægtede man at betale, fik man tæsk.
Det var lettjente penge og et let marked.
Overalt i byen dannes hundreder af uorganiserede bander -
- som terroriserer hele bydele i kaotiske bandekrige.
Der er mange slags gangstere i New York.
Der er bander overalt.
Det er farligt, for de slår hinanden ihjel på gaden.
I denne usikre verden kæmper Lucianos familie for at overleve.
Da Lucianos far ikke kan få arbejde, drukner han sorgen i alkohol -
- og lader frustrationen gå ud over familien.
Som 15-årig er Luciano droppet ud af skolen.
Som de fleste teenagere fra Lower East Side er han på gaden -
- for at prøve at forsørge sin familie.
For dem fra min barndom -
- som endte som forbrydere, var der ikke andet.
De havde ingen uddannelse.
Hvis man kom fra en fattig familie, var det en måde at tjene penge på.
Luciano kommer med i en af de mange bander i området.
De fleste holdt sig til deres egne, men Luciano finder sammen -
- med to barske, jødiske teenagere:
Meyer Lansky og Benjamin "Bugsy" Siegel.
Min farfar, Meyer Lansky, mødte Lucky Luciano i New Yorks gader.
Han blev afkrævet penge for at måtte gå ind i et andet kvarter.
Min 163 cm høje farfar nægtede at betale. "Så må vi slås om det."
Der fik han Lucianos respekt.
Han sagde, at han var den modigste mand, han havde mødt.
Lansky er en russisk immigrant med sans for matematik.
Hans forældre flygtede til USA for at undgå religiøs forfølgelse.
Bugsy Siegel er en skræmmende jødisk dreng fra Brooklyn -
- som er kendt for sin charme, men også for sine voldelige udbrud.
Bugsys kælenavn kom fra ordet "bugs", slang for "skør".
Ved at kombinere deres unikke evner -
- begynder Luciano, Lansky og Siegel -
- at skabe sig et ry på Lower East Side.
Luciano var en ægte amerikaner.
Han havde ikke den ældre generations fordomme.
Han var ligeglad med folks baggrund.
En ældre mand kunne finde på at sige: "Jeg vil ikke handle med en jøde."
Luciano så mulighederne i at samarbejde med andre.
Mens hans bande så småt begynder at få succes -
- er Luciano opsat på at blive en del af noget meget større.
En af de mægtigere gangstere -
- er den brutale sicilianske bølle Joe Masseria.
Masseria regerer med vold og trusler -
- og er ved at hævde sin dominans i Lucianos kvarter.
At arbejde for Masseria -
- ville være den hurtigste vej til de store penge.
Men Luciano ved, at han først må bevise sit værd for Masseria.
Kom her!
- Jeg har dem ikke. Jeg sværger. - Han lyver.
- Betal nu bare! - Jeg kan ikke. Jeg sværger.
Se, hvad han har på sig. Kom nu.
- 50 dollar. - Se, om han har nogen guldtænder.
- Et par plomber. - Godt. Tag dem.
En af Masserias nyeste rekrutter -
- er en 20-årig italiensk immigrant, der hedder Frank Costello.
Åh for pokker.
- Af sted med jer! Skrid! - Vent. Vent.
Vi kan måske hjælpe dig. Bugs?
Charles Luciano, Meyer Lansky og Bugsy Siegel -
- stiger i hierarkiet i New Yorks underverden -
- efter at have hjulpet den lovende gangster Frank Costello.
Gennem de næste år udfører de mange job for Costello -
- der arbejder under den hensynsløse boss Joe Masseria.
1919 var de ikke andet end en gruppe småkriminelle -
- som organiserede hasardspil og fik beskyttelsespenge.
For at styrke sin bande tager Frank Costello en ny soldat med.
Skynd jer. Der er 16 kasser. De skal væk herfra. Kom nu!
Tag to ad gangen, tre ad gangen. Skynd jer.
- Det er okay. Hej, Frank. - Vito.
- Du skal møde Charlie Luciano. - Godt at møde dig.
Vito er i import og eksport-branchen. Mest import.
Vito Genovese er en gangster af lavere rang -
- som har ry for at være dødsensfarlig.
- Nej! - Du skal ikke stirre på mig!
Vito Genovese var nærmest en klassisk hård hund.
Han tæskede uskyldige ofre.
Han kunne sparke en hund, hvis han var i dårligt humør
Han var villig til alt. Han ville gerne have rygtet som en hård hund.
- Du er en syg stodder. - Du er skør.
- Men du har nogle lækre nødder. - Hold op, drenge.
- Her, Charlie. - Smøger?
Med Vito Genovese ombord er de klar til forvandlingen -
- fra småkriminelle til en rigtig bande.
Meyer Lansky styrer pengene.
Bugsy Siegel er charmøren med et skånselsløst instinkt.
Frank Costello har kontakterne og forstår systemet.
Og Luciano har visioner og utrættelige ambitioner.
De ved, at de kun mangler den rigtige mulighed.
Den 17. januar 1920 vedtager staten det 18. forfatningstillæg -
- og forbudstiden begynder.
Produktion og salg af alkohol bliver ulovligt.
I teorien skulle forbuddet mindske alkoholisme -
- og højne amerikanernes moralske habitus.
Hele konceptet gav bagslag.
I stedet for at skabe orden i USA går forbuddet gangsternes ærinde -
- og skaber en milliardindustri fra den ene dag til den anden.
Forbuddet var noget af det bedste, regeringen kunne gøre for mafiaen.
Der var efterspørgsel, fordi folk ville drikke, men ikke noget udbud.
Så gangsterne tjente mange penge på det.
Betalingerne skal ske hver anden uge. Dræb alle, der ikke betaler.
Kom nu. Du gør mig vred. Smut nu.
Joe Masseria har tjent penge på hasardspil -
- men ændrer sin forretningsplan for at udnytte spiritusforbuddet.
Masseria skaber et netværk af illegale destillerier.
Han sælger sine egne produkter på gaden og på smugkroer.
På få måneder opstår der 100.000 smugkroer i New York -
- og tusinder af dem sælger Masserias sprut.
Forbudstiden gavnede nok Masseria mere end nogen anden i underverdenen.
Han var en ubetydelig spritsmugler, men blev konge i underverdenen.
Joe Masseria blev bossen Joe.
Takket være forbudstiden udvider Masserias område sig -
- til det halve Manhattan.
Han har betalt for lidt hele ugen. Gå hen og tal med ham.
Sammen med Costello tjener Luciano og hans slæng penge til Masseria.
Men ikke nok til at få hans opmærksomhed.
Luciano begynder at lægge en plan.
Han håber at få Masserias opmærksomhed.
- Kom i gang. Er du med? - Ja, jeg er med.
Mafiafolk som Luciano var ambitiøse. De var foretagsomme.
De ville ikke have en tilværelse på bunden af hierarkiet.
De var opportunister.
Spritten kommer denne vej, langs New Jerseys kyst.
- Den skal til Philadelphia. - Det er gode sager.
- Er vi sikre på ruten? - Vi har fulgt dem i et par uger.
Nu gælder det, gutter.
Luciano beslutter at stjæle en rivals lastbil med illegal spiritus -
- og give den til Masseria.
Så har han en chance for at komme højere op i Masserias organisation -
- og endelig tjene store penge.
Hvis nogen vil bakke ud, så sig til nu.
Luciano udmærkede sig, fordi han ikke var bange for at tage beslutninger.
- Han var en leder. - Skål.
Landets historie er det vilde vesten. Pionerer, cowboys og revolvermænd.
Hopper man hundrede år frem, så har man mafiaen.
Cowboys i nålestribede jakkesæt.
Kan jeg hjælpe jer?
Ikke rigtigt.
Ved I ikke, hvis bil det er? Masserias. Joe Masserias.
Luciano og hans folk har lige begået et stort røveri.
Problemet er bare, at de har plyndret en af deres chefs biler.
For at skaffe sig et navn har Charles Luciano og hans bande -
- udført et vovet kup.
Men det viser sig, at de har stjålet fra deres egen chef, Joe Masseria.
Luciano ved, at de ikke bare kan levere tyvegodset tilbage -
- fordi Masseria vil bruge dem som afskrækkende eksempel.
Det er Frank. Luk mig ind.
- Masserias mænd leder efter os. - Vi kan ikke gemme os her.
Det er enten ham eller os. Så kan det lige så godt være ham.
- Man kan ikke bare dræbe Masseria. - Nej. Men vi kan ikke lade os jage.
- Hvad fanden skal vi gøre, Charlie? - Jeg vil mødes med Masseria.
Luciano var intelligent, men han var hård og kom fra gaden.
Alt det gjorde ham til en ustoppelig kraft.
Du har nosser sådan at komme herover.
- Hvorfor skal jeg ikke dræbe dig nu? - Jeg vidste ikke, at bilen var din.
- Så ville jeg ... - Hold kæft.
- Har du slået nogen ihjel, Luciano? - Nej.
Det er ret nemt. Nogle siger, det er noget, man skal vænne sig til.
Men det falder mig ret naturligt.
- Lad mig gøre det godt igen. - Det er for sent.
Giv mig et navn, så dræber jeg ham for dig.
Hvordan gik det med Masseria?
- Jeg lever. - Hold da op. Du fik virkelig tæsk.
- Tak, fordi du tog skylden. - Tak mig ikke endnu.
Jeg skal have jeres hjælp. Med at dræbe Umberto Valenti.
- Hvad? - Dræber jeg ham ikke, dør vi.
Valenti er en frygtet lejemorder, der har dræbt over 20 mænd.
Han har været tæt på at dræbe Masseria nogle dage før.
Luciano har aldrig dræbt nogen.
Nu skal han myrde en af New Yorks farligste gangstere.
Der er gangstere, der kan lide at dræbe.
Men der er andre, som Luciano, der dræber, når de skal.
Han må tage nogle svære valg.
I ugevis planlægger Luciano og hans mænd mordet på Umberto Valenti.
De venter på den perfekte lejlighed til at slå til.
Et mafiamedlems mentalitet, når han er nødt til at skyde nogen -
- er som en soldats i en skyttegrav.
Krig er krig.
Soldater er soldater, uanset om de er mafiaens eller regeringens.
Der er han.
Er du klar?
Der er han. Er du klar?
I mafiaen kan man få ordre til at begå en voldshandling.
Man skal kunne distancere sig fra det.
Man skal tænke, at man udviser respekt for bossen -
- og gør det, der ventes af en.
Så man skal være beslutsom og mene, at man er berettiget til at gøre det.
Det skal gøres uanset hvad.
Som 25-årig har Charles Luciano dræbt for første gang.
Han redder sig selv og sine mænd, men er nu under Masserias kontrol.
- Kludderhoved. - Han havde en plan.
Masseria ser Lucianos potentiale og forfremmer ham.
Det gør dig ingen nytte. Hør her.
I Masserias inderkreds får Luciano ordre til at gøre noget risikabelt:
Sælge det nyligt forbudte smertestillende stof heroin.
Heroin var lovligt i USA. Det var et legitimt lægemiddel.
Det blev solgt, så folk kunne sove lidt bedre.
Der var heroin i ting som hostemedicin og aspirin.
Heroinbrugen løber hurtigt løbsk.
Da heroin bliver forbudt, stiger efterspørgslen kraftigt.
Heroin bliver Joe Masserias bedste forretning.
Myten om, at mafiaen ikke handler med stoffer, kommer fra "Godfather".
Don Corleone ville ikke have det. Men der er vist ingen sandhed i det.
De ville tjene penge.
- Vito. - Vito. Kom.
Luciano og hans mænd finder måder -
- at smugle heroin til kunder, som at skjule det i hatteæsker.
De fleste af deres kunder er prostituerede.
Pålidelige misbrugere, der kan sælge stofferne i bordellerne.
Luciano bliver hurtigt en af Masserias mest indbringende mænd.
Han kan tjene det, han før tjente på fire måneder, på en enkelt dag.
Luciano blev arresteret for salg af heroin og idømt 6 måneders fængsel.
Han har været et loyalt medlem af Masserias bande -
- men det har bare fået ham i fængsel.
Luciano er i fængsel, men Masseria fortsætter med at skovle penge ind.
Luciano begynder at indse, at hvis han virkelig vil have succes -
- må han være sin egen chef.
Efter at have udstået sin straf er Charles Luciano en fri mand -
- og fast besluttet på at finde en smartere måde at komme til tops.
Mens Luciano sad inde, havde Meyer Lansky fået en ny, vigtig kontakt -
- til en anden stor spritsmugler i New York.
Hans navn er Arnold Rothstein.
Min farfar mødte Arnold Rothstein til en bar mitzva.
De talte sammen. Arnold Rothstein så potentiale i min farfar.
De talte i timevis og fik omgående respekt for hinanden.
Rothstein kom fra middelklassen -
- men skuffede sine forældre ved at spille hasard som helt ung.
Han fortsatte med at snyde med hestevæddeløb og illegale kasinoer -
- og planlagde den mest berygtede skandale om aftalt spil nogensinde.
TABTE WHITE SOX MED VILJE?
Arnold Rothstein var kendt som "hjernen".
Han blev kendt for at have påvirket baseballmesterskabet i 1919.
Det blev kendt som Black Sox-skandalen.
Arnold Rothstein vædder mange penge på resultatet -
- og vinder, hvad der i dag svarer til fire millioner dollar.
Da forbudstiden begynder -
- ser Rothstein en mulighed for at tjene en formue.
Til forskel fra Masseria driver Rothstein sin forretning -
- som en lovlig virksomhed og bliver kendt rundt om i byen.
Rothstein blev et forbillede i selve sin måde at være på.
Han kunne omgås byens fornemmeste folk i en balsal -
- og klare de værste slyngler i de hårde kvarterer.
Han stil bliver indbegrebet af den moderne gangster.
Når man ser nogen trække et tykt seddelbundt frem, er det Rothstein.
Det er godt.
Okay, fint. Der er han.
Han fragter mere sprut til Manhattan end nogen anden. Kom.
Meyer Lansky ved, at det at arbejde for en som Rothstein -
- er den store mulighed, som han og Luciano har ventet på.
- Mr. Rothstein, Charlie Luciano. - Godt at møde dig.
Rothstein var god til at bedømme folk og situationer.
Kloge mennesker genkender andre kloge mennesker.
Ved I hvad? Lad os prøve noget.
I får en chance. Så må vi se, hvordan det går.
Luciano er stadig en del af Joe Masserias bande -
- men begynder også at distribuere alkohol for Rothstein.
Du er på rette vej, Charlie. Bare fokuser på forretningen.
I Luciano ser Rothstein en anden slags gangster -
- som også kan se potentialet i at udvide virksomheden.
Han ville tjene penge og blæste på ens nationalitet og hudfarve.
Han var forretningsmand.
I Rothstein har Luciano endelig fundet en, han kan se op til.
Den far, han altid havde ønsket sig.
Og Lucianos nye mentor lærer ham bedre måder at gøre forretninger på.
Rothstein lærer Luciano at organisere sin lyssky virksomhed som et firma.
- Hvor længe beholder man bøgerne? - For altid.
Han lærer ham at klæde sig som en forretningsmand.
Og at sælge kvalitetsspiritus for at maksimere fortjenesten.
Luciano er ikke lige så kultiveret som Arnold Rothstein.
- Men han er villig til at lære. - Nej, nej, nej.
Rothstein siger: "Du skal kunne arbejde uden for Lower East Side."
"Du skal også kunne begå dig på Upper East Side."
Stil flaskerne om bagi.
- Det er det gode fra Rothstein. - Ja, det er godt.
Under Rothstein begynder Luciano at organisere deres forretninger.
De sælger førsteklasses spiritus til fornemme smugkroer på Manhattan -
- og tjener mere end nogensinde.
Drik!
Der er kun ét problem:
De skal stadig give en stor del af deres fortjeneste ...
... til Joe Masseria.
Charles Luciano og hans mænd følger Arnold Rothsteins råd -
- og tjener en formue.
Det er de nye varer fra Canada.
Arnold Rothstein lærer dem ikke at være som Joe Masseria.
Sælg ikke dårlig sprut.
Der er flere penge i at sælge til rige mennesker -
- end til fattige alkoholikere. Sælg gode varer.
Der skal ikke være flasker her. Stil dem om bagi.
- Hvordan gik det i denne uge? - Brooklyn var tørstig.
- Hvad sker der derovre? - Det er det nye fra Jersey. Whisky.
Men trods deres succes -
- skal de stadig give Joe Masseria en stor del af deres fortjeneste.
Benny. Giv det til Masseria.
10.000 fra Brooklyn, Joe.
Masseria ville have penge fra dem.
Op til 10.000 dollar fra alle dem, der arbejdede for en anden bande.
Han mente, at han havde ret til det, fordi han var så vigtig -
- for italienske gangstere i New York.
Masseria er sjusket. Han er hidsig. Han er uforsigtig.
Luciano og Lansky ved, at det ingen vegne fører at arbejde for Masseria.
Vi er nødt til at gøre noget.
De ser os opbygge noget.
Og så tror de, at de kan komme og tage det hele.
- Netop. - Så er det der, vi slår til.
I årevis har Lansky og Luciano arbejdet for Masseria.
Nu har de fået nok.
De ved, at den eneste udvej er at dræbe bossen Joe.
Tanken er så farlig, at de kun kan betro sig til en eneste mand.
Lige nu er du bare en soldat.
En håndlanger med våben, og du er træt af det.
- Ja. - Ja.
Der er sikkerhed i, at ingen ved, hvem du er.
Ingen går efter en ligegyldig mand.
Du tog risici. Det gør du stadig.
Kalkulerede risici. Smarte risici.
Når oddsene var til min fordel.
Du har nosser. Det må jeg indrømme.
- Så er der ingen vej tilbage. - Det ved jeg.
Du har allerede besluttet dig.
- Hvorfor spørger du mig? - Fordi jeg stoler på dig.
Stol på dig selv. For hvis du gør det her, så må du klare dig selv.
Det kræver to egenskaber at få succes inden for mafiaen:
Intelligens og mod.
Nogle fyre er intelligente, men ikke barske.
Så er der de hårde fyre, der ikke er intelligente.
Men en kombination af intelligens og mod kan få dig langt.
Luciano og Lansky beslutter at bruge deres bande -
- til at eliminere Joe Masseria.
Det vil føre til en krig -
- hvis lige New York aldrig nogensinde har set.
Tekster: Bjørn Erik niss www.sdimedia.com